EPISTOLA CLXXXIII. GOSLENI EPISCOPI SUESSIONENSIS AD SUGERIUM.  De desiderio ipsum videndi.
Domino et digne reverendo SUGERIO, Dei gratia B. Dionysii abbati, G. ejusdem patientia Suessorum vocatus episcopus, salutem in Domino.
Non est majus desiderium in terra, quam videre vos; verumtamen adeo imbecillis sum, ut nec eques, nec pedes ire sufficiam. Attamen Deo volente, quibus dietis potero, ad vos venire festinabo; nec tamen post vos me diu superstitem fore existimo. Valete in Domino.